
Frantses 


Frantsesa^ 1 ! ( français , la langue française ) erromantze hizkuntza da, hizkuntza 
indoeuropar bat. Erromatar Inperioan hitz egiten zen latin arruntetik eratorri zen, 
beste hizkuntza erromantzeak bezala. Hizkuntza galo-erromantzeetatik eratorri zen, 
Galian hitz egiten zen latinaren forma, zehazkiago Iparraldeko Galian. Bere 
ahaiderik gertukoenak Frantziako iparraldean eta Belgikako hegoaldean 
tradizionalki hitz egin diren beste O'il hizkuntzak dira, frantsesak ia guztiz gainditu 
dituenak. Frantsesak Gaha Belgikako hizkuntza zelten eragina izan du, eta 
beranduago frankiar hizkuntzarena, frankoen inbasioaren ondorioz. Gaur egun, 
Frantziak iraganean izandako itsasoz-haraindiko hedapena dela eta, frantziar 
kreolerak ugari dira, Haitiko kreolera nabarmen. Frantsesa hitz egiten duen pertsona 
edo nazio bati frankofono (frantsesez: Francophone) deritzo. 

Frantsesa hizkuntza ofiziala da munduko 29 herrialdetan, kontinente guztietan^l 
Horietako gehienak Organisation Internationale de_la Francophonie (OIF) 
erakundeko kide dira, frantsesa erabili edo irakasten duten 84 herrialdeen elkartea. 
Lehen hizkuntza gisa erabiltzen da Frantzian (baita Ipar Euskal Herrian ere), 
Kanadako Quebecen zein Ontario eta New Brunswicken, Belgikan (bereziki Valonia 
eta Bruselan), Suitzako mendebaldean (Berna, Friburgo, Geneva, Jura, Neuchatel, 
Vaud, Valais kantonamenduetan), Monako, Ameriketako Estatu Batuetako eskualde 
batzuetan (Louisiana, Maine, New Hampshire eta Vermont), Luxenburgoko 
eskualde batzuetan, Italiako iparraldean (Aostako Harana) eta munduan zehar 
dauden hainbat komunitatetan^l 2015ean L2 zein hiztun partzialen %40 Europan 
bizi zen, %35 Saharaz hegoaldeko Afrikan, %15 Afrikan eta Ekialde Hurbilean, %8 
Amerikan eta %1 Asia eta OzeanianM. Frantsesa Europar Batasunean hitz egiten 
den laugarren hizkuntza nagusia da^, eta Europan beste lehen hizkuntza bat duten 
baina bigarren hizkuntza bat hitz egiteko gai direnen %20 inguruk frantsesa du 
bigarren hizkuntzatzat^l Frantsesa da EBn gehien irakasten den bigarren 
hizkuntza^l Frantsesa da ere munduan natiboki gehien hitz egiten den 18. 
hizkuntza, hiztun kopuru osoaren arabera 6.a eta munduan zehar gehien ikasten den 
bigarrena, 120 milioi ikaslerekin^l 

Frantziar eta belgikar kolonialismoaren ondorioz XVI. mendetik aurrera, frantsesa 
asko hedatu zen Amerikan, Afrikan eta Asian zehar. Bigarren hizkuntza frantsesa 
dutenen gehiengoa Afrika Frankofonoan bizi dira, bereziki Gabon, Aljeria, Maroko, 
Tunisia, Maurizio, Senegal eta Boli Kostan^L 


Frantsesa 

français — langue française 



Frankofoniaren Mundua 
Urdin iluna: frankofonia; urdina: hizkuntza 
ofiziala; urdin argia: kulturaren hizkuntza; 
berdea: gutxienekoa. 

Datu orokorrak 

Lurralde Belgika, Burkina Faso, Burundi, 

eremua Kamerun, Kanada, Afrika Erdiko 

Errepublika, Komoreak, 

Kongoko Errepublika, Kongoko 
Errepublika Demokratikoa, Boli 
Kosta, Djibuti, Frantzia, Frantziar 
Guiana, Frantziar Polinesia, 
Gabon, Guadalupe, Haiti, 
Luxenburgo, Madagaskar, Mali, 
Martinika, Maurizio, Mayotte, 
Monako, Kaledonia Berria, 
Reunion, Ruanda, Senegal , 
Seychelleak, Suitza, Togo, 
Vanuatu. Talde esanguratsuak non 
Al jeria , Kanbodia, Guernsey , India 
( Pondicherry ), Italia, J ersey , Laos, 
Libano, Mauritania, Maroko, Tunisia, 
Ameriketako Estatu Batuak, Vietnam 


Frantsesak 76 mihoi hiztun natibo dituela kalkulatzen da, beste 235 milioi pertsonek 
ondo hitz egiten dute egunerof 10 ^ 11 ^ eta beste 77 eta 110 milioi artean bigarren 
hizkuntza gisa dute eta maila ezberdinetan hitz egiteko gai dira, bereziki Afrikan! 12 l 
OIFren arabera mundu osoan zehar 300 milioi inguru dira "hizkuntza hitz egiteko 
gai direnak", azaldu gabe zer nolako irizpidea erabiltzen duten neurketa egitekot 13 l 
Universite Lavalek eta Reseau Demographie de I'Agence universitaire de la 
francophoniek egindako ikerketaren arabera 2025ean 500 milioi hiztun izango ditu 
eta 2050ean 650 milioit 14 l OIFren kalkuluak dio 2050erako 700 milioi hiztun 
inguru izango dituela, gehienak AfrikanKL 

Frantsesak nazioarteko eta literatura hizkuntza gisa historia luzea du, eta askotan 
erabilia izan da zientziaren hizkuntza nagusi gisa. Nazio Batuen Erakundeak, 
Europar Batasunak, NATOk, Munduko Merkataritza Erakundeak, Nazioarteko 
Komite Olinpikoak eta Gurutze Gorriarentzat lehen edo bigarren hizkuntza da. 
Bloomberg Businessweek aldizkariaren arabera frantsesa da negozioetarako 
hirugarren hizkuntzarik garrantzitsuena, ingelesa eta txineraren ondorent 15 l 
Academie française izeneko erakunde beteranoa, 1635ean sortua, hizkuntzaren 
araugilea da. 


Hiztunak 500 milioi, horietako 120 milioik 

ama-hizkuntza. 

Rankinga 8 (lehen hizkuntza 15.) 

Ofizialtasuna 29 estatutan 
Eskualdea Afrika, Europa, Amerika, 

Ozeano Barea 
UNESCO l^ziurra 

sailkapena 

Araugilea Academie française 

Hizkuntza familia 

hizkuntza nostratikoak 
Hizkuntza euroasiarrak 
Indoeuropar hizkuntzak 
Italiar hizkuntzak 
Hizkuntza erromantzeak 
italo-mendebaldeko hizkuntzak 


mendebaldeko hizkuntza erromantzeak 

Historia 


Gallo-Romance languages ( en ) 
OTI hizkuntzak 

Informazio filologikoa 


Erromatarrek Galia konkistatu ondoren hitz egiten zen latinetik, latin arruntetik, 
sortu zen bertako erromantzea. Gero, frankoak iritsi zirenean, Galiako iparraldeko 
erromantzea frantses bihurtu zen; Galiako hegoaldean, franko gutxi izanik, 
erromantzea gutxiago aldatu zen. Horregatik, Frantzian erromantzeak bi multzo 
nagusitan banatuta daude: oc hizkuntza, batetik,eta oil hizkuntza, bestetik. 

Erromantzez idatziriko lehenengo testu ezaguna 842koa da, eta latinetik erabat 
bereizita dago; hizkuntza horrek VIII. mendera bitartean izandako bilakaeraren 
berririk ez dago. Hainbat gertaera historiko zela medio, Parisko dialektoa (oil 
hizkuntza taldekoa) nagusitu zen, eta egungo frantsesaren —XVI. mendetik 
Frantziako estatuko hizkuntza ofizial estandarra denaren— oinarri bilakatu. Era 
berean, frantses estandarra okzitanierari (edo oc hizkuntza izendapena eman zitzaion 
hizkera multzoari) tokia jaten joan zitzaion. 

Antzinako frantsesak (X-XIII. mendekoak) ezaugarri bereziak zituen, latinarekin 
alderatuz gero: bi deklinabide kasu, preposizioen erabilera handiagoa, artikuluaren 
sorrera, eta aditz jokoko zenbait aldaketa. XIV-XVI. mendeetan, latina baztertu eta 
frantsesa erabat erabili zen literaturan, administrazioan, eta abarretan. Garai hartan, 
lexikoa aberastu (inguruko hizkuntzetara joz), deklinabidea galdu eta, horren 
ondorioz, preposizioen erabilera nagusitu zen. 

XVII. eta XVIII. mendeak frantses klasikoaren garaia izan ziren, eta literatura 
hizkuntza sortu eta kodetu zen: beste hizkuntzetatik hartutako lexikoa garbitu (eta, 
azken batean, lexiko aberastasuna murriztu) eta sintaxia finkatu zen. Frantziako 
Iraultzaren garaian, nazio eremuko hizkuntz politikaren ondorioz, eskoletan 

hizkuntza estandar bakarra irakasten zen, dialektoak eta Frantziako gainerako hizkuntzak baztertuta. Horixe izan da ondorengo 
erregimenen politika. 

Egungo frantsesean, alde handia dago hizkuntza idatziaren eta hizkuntza mintzatuaren artean: lehena finkatua da, eta bigarrenak 
bilakaera handia du. Funtsean, latinaren hiztegia gorde du, baina gramatikaren aldetik latina baino sinpleagoa da eta, fonetikaren 
aldetik, aldaketa ugari izan du. Beraz, beste hizkuntza erromanikoekin parekatuz gero, ahoskera arras ezberdina du. 

Frantziaren kolonialismoa zela bide, mintzaira herri askotan ezarri zen. Deskolonizazioaren ondoren sortutako estatu gehienetan, ordu 
arte Frantziako kolonia izandako lurralde gehienetako hizkuntza ofizial bilakatu da. Horretaz beste, Belg ikako waloniarren artean eta 
Suitzako kantoi batzuetan ere erabiltzen da. Guztira, 85 milioi hiztunen lehen hizkuntza da, eta beste 200 bat milioiren bigarren 
hizkuntza. 


Hizkuntza- 

subjektua aditza objektua, 

tipologia 

nominatibo-akusatibo hizkuntza, 


silabadun hizkuntza, place- 
manner-time ( en ) eta 


hizkuntza fusionatzailea 

Denbora 

orainaldia, preterite ( en ) , past 

gramatikalak 

imperfect ( en ) , passe compose 
( en ) <?, past anterior ( en ) <7, 
pluperfect ( en ) , simple future in 
French ( en ) , near future ( en ) , 


future perfect ( en ) eta 
conditional perfect in French ( en ) 

Modu 

subjuntibo, indikatibo eta 

gramatikalak agintera 

Genero 

genero femenino eta genero 

gramatikalak maskulino 

Kasu 

baliorik ez 

gramatikalak 


Alfabetoa 

latindar alfabetoa 


Hizkuntza kodeak 

ISO 639-1 

f r 

ISO 639-2 

f re fra 

ISO 639-3 

f ra 

Ethnologue 

fra (http://www.ethnologue.co 


m/language/fra) 

Glottolog 

stanl290 (https://glottolog.o 


rg/resource/languoid/id/stanl 


290) 

VVikipedia 

fr (https://fr.wikipedia.org) 


Kolonizazioaren eraginez, Afrikan eta Amerikan (Haiti, Martinika eta abar) kreolerak sortu dira. 


Literatura 

Sakontzeko, irakurri: «Frantsesezko literatura» 

Frantsesezko idazle famatuak historian zehar hainbat izan dira: besteak beste, Alexandre Dumas, Jules Verne, Victor Hugo, Albert 
Camus, Jean-Paul Sartre, Simone Beauvoir eta Marguerite Duras. Dozena bat idazle baino gehiagok eskuratu dute Literaturako Nobel 
Saria, hizkuntza horretaz idatziz. Bestela, Goncourt Saria frantsesezko idazleen artean banatzen da urtero eta Frantziako 
garrantzitsuena da. 




Antzinako frantseseko lehenengo idatzia Estrasburgoko Zinagitearen erromantzezko bertsioa da (842). XII. mendean historia kronikak 
idatzi ziren batez ere; egitandien kantak, horietako zaharrena Chansort de Roland (1100), Ingalaterrako eskuizkribu batetik kopiatua. 
XIII. mendean frantses literatura lan garrantzitsuenak, normandiarren konkistaren ondorioz, Ingalaterran egin ziren, baina XIV. 
menderako Frantzian idatzi ziren berriro. 

Ahozko literatura bidezko epikak Erdi Aro osoan aurrera egin zuen (Roman de la rose ). Antzerki zaharrenak liturgikoak izan ziren, eta 
lan horiez gainera, fabulak ere ugari idatzi ziren mende berean. XVI. mendea aberatsenetakoa izan zen literatura emaitzetan: 
Errenazimentu garaikoak dira F. Rabelais, R de Ronsard eta M. de Montaigne. Antzerkian eta poesian Italiatik etorri ziren aldaketak 
eta berrikuntzak, eta prosan teologia, politika eta zientzia gaiak erabili ziren. F. de Malherbe, XVII. mendeko poeta eta teoriagile 
garrantzizkoa izan zen, eta hizkuntzaren dotoretasunaz arduratu zen. R. Descartes eta B. Pascal hitz lauzko saioengatik eta filosofia 
lanengatik dira ezagunak. Antzerkian, P. Corneille eta J. Racine Frantziako tragedia klasikoaren idazle nagusiak dira, eta Molierek 
arrakasta handiko komediak idatzi zituen. 

Marie de La Fayettek lehenengo eleberria idatzi zuen, La Princesse de Cleves (1672). XVIII. mendean klasikotasuna alde batera utzi 
zuten aldaketa handiak izan ziren: Voltaireren tragediak, P. Beaumarchaisen komediak, eta poesia eta eleberri ugari, baina garai hartako 
literaturaren ezaugarri nabarmenena pentsamendu errazionalaren eragina izan zen (Voltaireren Filosofia eskutitzak, eta Dideroten 
entziklopedia lanak). 

Frantziako Iraultzak hala ere ez zituen literatura lanetarako aukera onak eskaini, eta idazleek ezkutuan idatzi zuten zenbaitetan (F.R. de 
Chateaubriand). Monarkia berriz indarrean jarri zenean askatasun handiagoa izan zuten idazleek; frantses erromantizismoaren garaia 
izan zen: poesian aipatzekoak dira A. de Lamartine, A. de Vigny, Victor Hugo, eta A. de Musset. Eleberriak ere gora egin zuen 
(Balzac, La Comedie humaine; Stendhalen eleberriak). 

Erromantizismoaren ondoren parnasianismoaren garaia iritsi zen, eta teknika zehatzagoak erabiltzen hasi ziren (T. de Gautier, poesian). 
XIX. mendean errealismoa nagusitu zen, eta Emile Zolak naturalismoa sortu zuen (Guy de Maupassanten kontakizun laburrak ere 
eskola horretakoak ziren). Poesian, Baudelairek sinbolismoari bidea zabaldu zion (S. Mallarme ere talde bereko poeta zen), eta A. 
Rimbaud poesia modernoaren aitzindaria izan zen. XX. mendeko eleberri garrantzitsuenak M. Prousten A la recherche du temps perdu 
(1914-1927), eta A. Gideren Les faux-Monnayeurs izan dira, besteren artean. Baina eleberriaren garai emankorrena 1940. urteaz 
geroztikoa da: S. de Beauvoir, A. Camus, eta J.P. Sartre. Antzerki lanetan: S. Becketten berrikuntzak, J. Geneten antzerki antisoziala 
eta antinaturalista, eta E. Ionescoren antzerki “garbia” dira nabarmentzekoak. 

Musika 


Hizkuntza horretaz abestu duten artista ezagunen artean, Edith Piaf, Jacques Brel, Charles Aznavour, Georges Brassens, Georges 
Moustaki, Manu Chao eta Youssou N'Dour ditugu, besteak beste. 

Zinema 


Lumiere anaiak izan ziren zinemaren sortzaileak, eta ordutik frantsesezko zinemak ohorezko lekua du, bai Europan, bai mundu osoan 
ere. Artista guztiz arrakastatsuak Brigitte Bardot, Alain Delon, Yves Montand, Catherine Deneuve, Gerard Depardieu, Juliette 
Binoche, Jean Reno eta Audrey Tautou ditugu, esate baterako. 

Zinema zuzendarien artean, Jean Vigo, Jean Renoir, Jean-Luc Godard, François Truffaut, Eric Rohmer, Luc Besson eta Krzysztof 
Kieslowski azpimarratzekoak dira. 

Frankofonia 

Sakontzeko, irakurri: «Frankofonia» 

Munduan frantsesez hitz egiten duen komunitatea da, 150 bat milioi pertsonak osatua; seigarren hizkuntza komunitaterik handiena da 
gaur egun. Kide gehienak Afrikako herrialdeetakoak dira, frantses eta belgikar kolonialismoen ondorioz. 

Europar Batasuneko hizkuntza ofizialak 


Alemana ■ Bulgariera ■ Daniera ■ Errumaniera ■ Eslovakiera ■ Esloveniera ■ Estoniera ■ Finlandiera ■ Frantsesa ■ 
Gaelera ■ Gaztelania ■ Greziera ■ Hungariera ■ Ingelesa ■ Italiera ■ Letoniera ■ Lituaniera ■ Maltera ■ Nederlandera ■ 
Poloniera ■ Portugesa ■ Suediera ■ Txekiera 


Hizkuntza erromantzeak 

Ekialdekoak Aromaniera • Errumaniera (moldaviera, valakiera) • Istro-romaniera • Meglenera 
Hegoaldekoak Sardiniera (campidanera, logudorera, sassariera) 














































































Mendebaldekoak Astur-leonesa (asturiera, extremadurera, leonesa, mirandesa, montañesa) • Borgoinera • Dalmaziera • Emiliano- 
romagnoloa • Erretorromaniera (erromantxea, friuliera , ladinoa) • Franche-comtera • Frank oprovenzera • 
Frantsesa • Galiziera ( eonaviera , fala ) • Galoa • Gaztelania (kaloa, latinoamerikar gaztelania) • Istriera • Italiera 

• Katalana (algerera, balearrera , erdialdekoa , valentzier a) • Korsikera (gallurera) • Ladinoa • Liguriera ( genovera , 
monakoera) • Lombardiera • Lorrenera • Mozarabiera • Nafar-aragoiera (aragoiera, errioxera, nafar erromantzea) 

• Napoliera • Normandiera (jerseyera, guerneseyera) • Okzitaniera (gaskoia, limousinera, proventzera) • 
Piemontera • Pikardiera • Poitevin • Portugesa (afrikar portugesa, brasildar portugesa) • Siziliera • Valoniera • 
Veneziera • Xanpainera 

